open-index/open-wikipedia-markdown huggingface dataset:
Marcinkonys

**Marcinkonys** on küla Leedus Varėna rajooni territooriumil, Marcinkonysi valla halduskeskus. 

Küla asub Grūda jõe ääres ja jääb Dzūkija rahvuspargi aladele; rahvuspargi direktsioon asubki Marcinkonysis. Külas asub Vilniuse–Marcinkonysi raudtee Marcinkonysi raudteejaam.

Küla on 143 hektari suurune, olles üks suurema pindalaga külasid Leedus. Seal asuvad põhikool, postkontor, raamatukogu ja kultuurimaja. Vaatamisväärsusteks on sealne etnograafiamuuseum, Čepkeliai looduskaitseala muuseum ja aastal 1880 valminud katoliku kirik.

## Ajalugu

Kirjalikes allikates on küla esmamainitud 1637. aastal kui puuraidurite asulat. 1770. aastal valmis sealne esimene kirik. Algselt allus see Merkinė kirikule, ent seitse aastat hiljem eraldati sealne ümbruskond omaette kihelkonnaks.

Küla hakkas arenema XIX sajandi teisel poolel, kui valmis Peterburi–Varssavi raudtee. Toona rajati ka Marcinkonysi raudteejaam, mille ümber tekkis ka asula, mis hiljem Marcinkonysi külaga ühendati. Küla ümbruses oli vähe põllumajanduseks sobilikku maad, nii hankisid sealsed asukad elatist metsast. Tähtsamad tegevusharud olid toona seente korjamine ja rongireisijatele karastusjookide müütamine. Külas elavad juudid tegelesid kaubandusega. Aastal 1912 rajati külla seenekuivati.

Esimese maailmasõja ajal rajasid Saksa võimud Marcinkonysist algava kitsarööpmelise raudtee, mis viis Kotra jõe äärde. See raudtee tegutses XX sajandi keskpaigani. Sõja järel asus Marcinkonys Poolas. Aastal 1925 loodi Grodno maakonda Marcinkańce vald. Sealse omavalitsuse sümboliks valiti Leedu rist, mille eest Poola võimud arreteerisid algul sealse vaimuliku, hiljem aga veel kaks küla elanikku. Aastal 1933 püstitati taoline rist ka küla keskele, mis tekitas taas konflikte Poola ametivõimudega. Nende konfliktide tõttu ei lubatud sealset esindajat seimi valida.

Aastal 1939 liideti küla Valgevene NSVga. Aastal 1949 arvati see Leedu NSV koosseisu. Aastal 1941 hukkasid Saksa okupatsiooniväed küla lähedal metsas ligi 600 Marcinkonysi ja Varėna juuti, samas mitmed sealsed juudid pääsesid hukkamisest ja hiljem neid enam ei puututud. Teise maailmasõja järel tegutsesid küla ümbruses Leedu metsavennad. Nõukogude võimud küüditasid 103 Marcinkonysi elanikku.


Marcinkonys, Miškininkų g.JPG|Marcinkonysi tänavavaade
Dzūkijos etnografinis muziejus Marcinkonyse.JPG|Etnograafiamuuseum
Marcinkonys_church_2.jpg|Marcinkonysi kirik
Marcinkoniu varpine2012.JPG|Kellatorn
Marcinkonys graves.jpg|Kalmistu
Marcinkoniu baznycios vidus2014.JPG|Kiriku sisevaade
Marcinkonys, Nasvyčio g.JPG|Marcinkonysi tänavavaade


## Viited

## Välislingid

*Küla koduleht
*Küla portaalis vietoves.Lt
196 eKr

**196. aasta eKr** ehk *[[ab urbe condita]]* DLVIII (558).

## Sündmused
*Vana-Rooma konsuliteks olid Marcus Claudius Marcellus ja Lucius Furius Purpureo.

## Sündinud
*...

## Surnud
*Marcus Cornelius Cethegus, Rooma poliitik
Palmse Mehaanikakoda

**Palmse Mehaanikakoda OÜ** on Eesti masinaehitusettevõte, mis tegutseb Lääne-Viru maakonnas Palmse lähedal Võsupere külas. Ettevõte toodab PALMS-i kaubamärgi all metsaveohaagiseid ja -tõstukeid.

Palmse Mehaanikakoda OÜ kuulub piirkonna suuremate tööandjate sekka ning on tunnustatud üheks Eesti jätkusuutlikumaks ettevõtteks.

## Ajalugu
Ettevõte asutati 1992. aastal. Algusaastatel keskendus see peamiselt põllumajandustehnika tootmisele.

Metsatehnikat hakati tootma 1995. aastal, kui turule toodi esimene metsaveohaagis.

Alates 2003. aastast kannavad Palmse Mehaanikakoja toodetud seadmed PALMS-i kaubamärki.

## Tooted
Palmse Mehaanikakoda on spetsialiseerunud peamiselt traktori haakes veetavate metsaveohaagiste ja metsatõstukite tootmisele. Ettevõte on selles segmendis Euroopa turuliider. 2023. aasta alguseks oli ettevõte tootnud kokku üle 25 000 metsaveohaagise ja 30 000 metsatõstuki.

## Müügivõrk
Lisaks ettevõtte peamisele turule Euroopas turustatakse PALMS-i kaubamärgi all metsatehnikat ka Põhja-Ameerikas, Lõuna-Ameerikas, Aasias ja Aafrikas. 

## Viited

## Välislingid
*Koduleht
Roheline Ring

**Roheline Ring** on Eesti osaühing, mis on ehitanud tuulikud ja tegelenud kinnisvaraga. Ettevõtte eesotsas on Tullio Liblik.

Ettevõttest on välja kasvanud OÜ Roheline Ring Tuulepargid (praeguse nimega OÜ Hanila Tuulepargid).

Enne 2007 kuulusid ettevõttele Virtsu ja Esivere tuulepark.

## Viited

## Välislingid
*
ROHELINE RING MÜÜS TUULEPARGID FREENERGYLE
199 eKr

**199. aasta eKr** ehk *[[ab urbe condita]]* DLV (555).

## Sündmused
*Vana-Rooma konsuliteks olid Lucius Cornelius Lentulus ja Publius Villius Tappulus.
*Aitoolia liit hakkas Rooma liitlaseks.

## Sündinud
*...

## Surnud
*Servius Sulpicius Galba, Rooma poliitik
200 eKr

**200. aasta eKr** ehk *[[ab urbe condita]]* DLIV (554).

## Sündmused
*Vana-Rooma konsuliteks olid Publius Sulpicius Galba Maximus ja Gaius Aurelius Cotta.
*Algas Teine Makedoonia sõda.

## Sündinud
*...

## Surnud
*...
197 eKr

**197. aasta eKr** ehk *[[ab urbe condita]]* DLVII (557).

## Sündmused
*Vana-Rooma konsuliteks olid Gaius Cornelius Cethegus ja Quintus Minucius Rufus.
*Makedoonia väed Philippos V juhtimisel said Rooma vägedelt lüüa Kynoskephalai lahingus Põhja-Kreekas Tessaalias. 

## Sündinud
*...

## Surnud
*Attalos I, Pergamoni kuningas
198 eKr

**198. aasta eKr** ehk *[[ab urbe condita]]* DLVI (556).

## Sündmused
*Vana-Rooma konsuliteks olid Sextus Aelius Paetus ja Titus Quinctius Flamininus.
*Ahhaia liit hakkas Rooma liitlaseks.

## Sündinud
*...

## Surnud
*...
Euroopa meistrivõistlused orienteerumises

**Orienteerumise Euroopa meistrivõistlused** (inglise keeles European Orienteering Championships) on Euroopa meistrivõistlused orienteerumisjooksus. Esimesed Euroopa meistrivõistlused toimusid 1962. aastal Norras ning teised Euroopa meistrivõistlused orienteerumises toimusid 1964. aastal Šveitsis. 

Pärast 36-aastast pausi jätkusid Euroopa meistrivõistlused orienteerumises taas 2000. aastal, kui võistlus toimus Ukrainas. Võistlused toimuvad iga kahe aasta tagant. 2006. aastal toimusid Euroopa meistrivõistlused orienteerumises Otepääl. 2020. aastal toimuvad võistlused Rakveres.

## Viited
Orienteerumisklubi Võru

**Orienteerumisklubi Võru** (lühendatult OK Võru) on Võrumaal tegutsev orienteerumisklubi. OK Võru on Eesti Orienteerumisliidu liige.

Klubi korraldab igal aastal nii orienteerumispäevakuid kui ka orienteerumisvõistlusi ning lööb kaasa ka muude spordiürituste läbiviimisel Võrumaal. Klubi lõi kaasa ka 2017. aasta orienteerumise maailmameistrivõistluste korraldamisel.

## Viited
Ilvesteade

**Ilvesteade** oli 1979. kuni 2010. aastani kesksuvel toimunud mitmepäeva-teatevõistlus orienteerumisjooksus, mida korraldas Tartu Orienteerumisklubi Ilves.

## Viited
Esther McVey

**Esther Louise McVey** (sündinud 24. oktoobril 1967 Liverpoolis) on Suurbritannia poliitik, ta kuulub Konservatiivse Partei ridadesse. Ta oli 8. jaanuarist 2018 kuni 15. novembrini 2018 Suurbritannia töö- ja pensionide minister.

Ta sündis aastal 1967 Liverpoolis, seal veetis ta lapsepõlve ja lõpetas keskkooli. Seejärel lõpetas ta Queen Mary ülikooli Londonis õigusteaduse bakalaureusena ja Londoni Linnaülikooli raadioajakirjanduse alal MA kraadiga. Aastal 2009 sai ta Liverpooli Ülikoolis MSc kraadi.
Brix

**Brixi ühik** / arv / kraad (lühend °Bx) näitab suhkru sisaldust vesilahuses. Brixi kraad võrdub ühe grammi sahharoosiga 100 grammis vesilahuses. 

Veinimarjades sõltub Brixi näidust toodetava veini alkoholisisaldus ning seepärast määratakse korjeaeg just selle näidu põhjal.

## Viited
GPS-jälgimine

**[[GPS]]-jälgimine** on teenus, mis võimaldab spordiüritustel osalejate asukohta ja liikumist reaalajas ja/või viivitusega/kordusena interneti vahendusel jälgida. GPS-jälgimist kasutatakse Eestis peamiselt orienteerumisvõistlustel, rogainis, murdmaasuusatamises, jalgrattaspordis ja muudelgi vastupidavusaladel.

Võistlejal on kaasas spetsiaalne GPS-seade, mis mobiilside kaudu edastab teenuse korraldajale võistleja asukoha koordinaate, mis kuvatakse veebis võistleja teekonnana kas reaalajas või viivitusega.

## Viited
Shailesh Vara

**Shailesh Lakhman Vara** (sündinud 4. septembril 1960 Ugandas) on Suurbritannia poliitik, ta kuulub Konservatiivse Partei ridadesse. Ta oli 8. jaanuarist 2018 kuni 15. novembrini 2018 Suurbritannia Põhja-Iirimaa asjade minister.

Ta sündis aastal 1960 Ugandas gudžarati päritolu India immigrantide perekonnas. Aastal 1964 asus perekond Suurbritanniasse. Ta sai keskhariduse Aylesburys (*Aylesbury Grammar School*), seejärel lõpetas juristina Bruneli Ülikooli.

## Välislingid
* Shailesh Vara koduleht
Eesti NSV Ülemnõukogu Presiidiumi esimees

Käesoleval leheküljel on loetletud vahemikus 1940–1990 Eesti NSV Ülemnõukogu Presiidiumit juhtinud isikud, st Ülemnõukogu Presiidiumi esimehed.

Sageli on neid käsitletud Eesti NSV riigipeadena, kuigi Eesti NSV konstitutsiooni (põhiseaduse) järgi ei olnud Eesti NSV-l riigipead, kõrgeim riigivõimuorgan oli Eesti NSV Ülemnõukogu (§ 97), selle istungjärkude vahelisel ajal Eesti NSV Ülemnõukogu presiidium (§ 106). Tegelikku võimu teostasid kohaliku kommunistliku partei keskkomitee I sekretärid.

## Esimehed

## Vaata ka
*Eestimaa Kommunistlik Partei 
*Eesti NSV 
*Eesti riigipeade loend
Montenegro albaanlased

**[[Albaanlased]]** (serbia-horvaadi keeles *Albanci ja Crnoj Gor*; albaania keeles *Shqiptarët e Malit të Zi*) on suurim mitteslaavi etniline vähemuslik rahvusrühm (4,91% kogurahvastikust) tänapäeva Montenegro Vabariigi piirides. Riigis elas 2011. aasta seisuga 32 671 albaanlast, enamasti riigi kagu- ja idaosas, Albaania piiri lähistel mägismaal. 

Albaanlasi elab enim järgmistes omavalitsustes: Ulcinj (71% kogu elanikkonnast), Plav (19%), Bar (6%), Podgorica (5%) ja Rožaje (5%). Ulcinj'is asub Albaania Rahvusnõukogu peakorter. 

## Vaata ka
*Serbia albaanlased
*Kosovo albaanlased
Plav

**Plav** (montenegro kirillitsas: Плав, albaania keeles Plavë) on linn Kirde-Montenegros, mis on Plavi valla halduskeskus.

## Vaata ka
*Montenegro-albaanlased
Serbia albaanlased

**Serbia albaanlased** (serbia keeles *Албанци у Србији* / *Albanci u Srbiji*; albaania keeles *Shqiptarët në Serbi*) on etniliselt vähemuslik albaania päritolu rahvusrühm tänases Serbia Vabariigis. Nende arvukus riigis on tugevalt vähenenud, eriti pärast Kosovo sõda (1998–1999) ja Kosovo iseseisvumist (2008). 2011. aastal elas neid Serbias vaid umbes 6000 inimest.

Albaanlased moodustasid enamuse kahes Serbia vallas: Preševo ja Bujanovaci vallas.

## Vaata ka
*Põhja-Makedoonia albaanlased
*Montenegro albaanlased
Põhja-Makedoonia albaanlased

**[[Albaanlased]]** (makedoonia keeles *Албанци во Македонија*; albaania keeles *Shqiptarët në Maqedonisë*) on lõunaslaavi rahva makedoonlaste järel suurim etniline vähemuselanikkond (25,2% kogurahvastikust) tänase Põhja-Makedoonia Vabariigi piirides. Riigis elas 2002. aasta seisuga 509 083 albaanlast. Makedoonia albaanlaste asualad paiknevad enamasti riigi loodeosas, suuresti Kosovo piiri ja vähem Albaania piiri lähistel, ning pealinna Skopje (endine Osmanite riigi basaar ja Kosovo vilajeti pealinn *Üsküb*) ümbruses.

## Kosovo sõda
Makedoonia pakkus aastatel 1998–1999 toimunud sõja eest põgenevatele tuhandetele Kosovo albaanlastele varjupaiga.

## Vaata ka
*Kosovo albaanlased
*Montenegro albaanlased
*Serbia albaanlased
Kaniava vald

**Kaniava vald** (leedu keeles *Kaniavos seniūnija*) on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega.

Valla pindala on 268 km². 2011. aasta seisuga elas vallas 1390 inimest. Valla keskuseks on Panočiai küla. Vallavanem on Edvinas Grikšas. 70 % valla pindalast võtavad enda alla metsad. 

## Viited
Panočiai

**Panočiai** on küla Leedus Varėna rajooni territooriumil, Kaniava valla halduskeskus. Küla asub Nočia jõe kaldal Valgevene piiri ääres. Seal asuvad põhikool, postkontor ja raamatukogu, aastal 1992 püstitati sinna ka kabel.

Aastal 1982 ühendati sellega endine  Slučajuse küla.

## Viited

## Välislingid
*Küla Poola geograafilises sõnastikus
*Küla portaalis vietoves.Lt
Mobiiliorienteerumine

**Mobiiliorienteerumine** ehk mobo on orienteerumine, kasutades traditsiooniliste abivahendite asemel nutiseadmeid. Mobiiltelefon asendab paberkaarti, kompassi ja märkeseadet. Mobo on olemuselt orienteerumise püsirada, kontrollpunktid asuvad maastikul aasta läbi. Rada võib läbida kas üksi või mitmekesi endale sobival ajal ja viisil.

## Äpi kasutamine
Enne raja läbimist tuleb telefoni laadida rakendustarkvara ehk mobo äpp. Kui siis telefonis kaart avada, on nähtav ka digitaalne kompass. Maastikule paigaldatud kontrollpunktides on tahvlikesed, millel olevat QR-koodi tuleb telefoniga pildistada. Äpp saadab signaali serverisse, mille andmebaasi unikaalne märge salvestatakse. Läbitud kontrollpunktid on nähtavad nii telefonis kui ka mobo kodulehel.

## Ajalugu
Esimene moborada avati 1. jaanuaril 2012 Keila Terviseradadel. Koostöös Eesti Terviseradadega ja Eesti Orienteerumisliidu klubidega valmivad moborajad üle Eesti. Mobiiliorienteerumine on levinud ka teistes riikides, kõige enam moboradasid on Soomes.

Mobo rakendustarkvara looja on eesti orienteeruja Tarmo Klaar.

## Viited
Algermissen

**Algermissen** on küla ja vald Saksamaal Alam-Saksi liidumaal Hildesheimi kreisis. Valla pindala on 35,62 km². 31. detsembril 2017 elas seal 7864 inimest. Vald asub umbes 12 km Hildesheimist põhjas ja 20 km Hannoverist kagus. Küla nimi pärineb tähtsalt Saksa perekonnalt, kes elas piirkonnas kuni 1848. aasta revolutsioonideni — Algermissenid olid revolutsionäärid ja aeti Saksamaalt välja, kui revolutsioon maha suruti. Osa perekonnast kolis Missouri osariiki Ameerika Ühendriikides, kuid küla nimi säilis.

## Tuntud inimesi

Saksa näitleja Diane Kruger on sündinud Algermissenis.

## Viited

## Välislingid

* www.algermissen.de
Freden

**Freden** on küla ja vald Saksamaal Alam-Saksi liidumaal Hildesheimi kreisis. Valla pindala on 53,49 km². 31. detsembril 2017 elas seal 4709 inimest. Vald asub Leine jõe ääres, umbes 25 km Hildesheimist lõunas. 1. novembrist 2016 kuuluvad Fredeni valda endised vallad Everode, Landwehr ja Winzenburg.

Freden oli endise Fredeni ühisvalla keskus.

## Inimesed

* Friedrich Lorenz (1897–1944), katoliku preester, natsivastane
* Friedrich Mennecke (1904–1947), natsidoktor, kes osales natside nn. eutanaasiaprogrammi massihävitusel kaasosalajana.

## Viited

## Välislingid

* www.gemeindefreden.de
Diekholzen

**Diekholzen** on küla ja vald Saksamaal Alam-Saksi liidumaal Hildesheimi kreisis. Valla pindala on 30,21 km². 31. detsembril 2017 elas seal 6476 inimest. Vald asub umbes 6 km Hildesheimist edelas Innerste lisajõe Beusteri ääres.

1974. aastal ühendati endised külad Diekholzen, Söhre, Barienrode ja Egenstedt, et moodustada Diekholzeni vald. Igal külal on oma ajalugu ja erinevad vaatamisväärsused. Enamus elanikke on katoliiklased. Suurim küla vallas on Diekholzen, seal on haldushoone, kool, haigla, mitu poodi, kaubanduskeskus, mõned restoranid ja hotell. Mitu korda päevas sõidab Hildesheimist ja Alfeldist valda buss.


Diekholzen 012.jpg|Saint Jakobuse kirik (1656), Diekholzen
Diekholzen 004.jpg|Protestantlik kirik (1963), Diekholzen
Diekholzen 005.jpg|Poolpuitraammaja, Diekholzen
Diekholzen 008.jpg|Kabel (1996) Beusteri jõe ääres, Diekholzen
Diekholzen 014.jpg|Kaevurite mälestusmärk, Diekholzen
Diekholzen 030.jpg|Looduskaitseala, Söhre
Diekholzen 034.jpg|Mälestuskivi, Söhre
Diekholzen 019.jpg|Saint Nicholase kirik (1734), Barienrode


## Inimesi

* Johann Friedrich Ruthe (1788–1859), lektor, botaanik ja entomoloog
* Karl Hoppe (1923–1987), mootorratta võidusõitja

## Viited

## Välislingid

* www.diekholzen.de
Tupla

**Tupla** on Soome mandli-šokolaadibatoon, maiustus, mida toodab Cloetta. See koosneb nugatitäidisega piimašokolaadist, mida katavad mandlitükid.

Nimi "Tupla" (eesti keeles 'topelt') tuleneb asjaolust, et ühes pakendis on alati kaks Tupla batooni. Erinevalt näiteks Twixi šokolaadist on need asetatud ots otsaga kokku, mitte kõrvuti.

Tupla sai alguse 1970. aastatel ning on endiselt üks Soome populaarsemaid maiustusi. 1990. ja 2000. aastatel toodi müüki kaks uut Tupla varianti: 
* Tupla White, mille tootmisel kasutatakse piimašokolaadi asemel valget šokolaadi, ja 
* Tupla Black, mille täidisesse on lisatud lagritsat.

1990. aastatel olid müügil ka Tupla lihavõttemunad. Nimest hoolimata oli pakendis siiski ainult üks šokolaadimuna.

## Tupla Sport
2008. aastal hakati tootma kaubamärgi Tupla Sport all uut maiustust. Tupla Sporti batoonides on palju kiudaineid. Valida saab õuna- ja vaarikamaitseliste seast. Peamised koostisosad on müsli, šokolaad, mandlid ja nugatid.

## Välislingid
* Tupla koduleht (soome keeles)
Cântico da Liberdade

**"Cântico da Liberdade"** ('vabaduse laul') on Roheneemesaarte riigihümn. Hümn võeti ametlikult kasutusele aastal 1996, enne seda oli Roheneemesaarte hümniks "Esta é a Nossa Pátria Bem Amada", mis oli Guinea-Bissauga kahe riigi ühine hümn (pärandina riikide ühisest iseseisvumisest). Hümni helilooja on Adalberto Higino Tavares Silva (1961–), sõnade autor Amílcar Spencer Lopes (1948–).

## Hümni sõnad
(portugali keeles)

*refrään*
Canta, irmão
Canta meu irmão
Que a Liberdade é hino
E o Homem a certeza.

I
Com dignidade, enterra a semente
no pó da ilha nua
No despenhadeiro da vida
A esperança é
Do tamanho do mar
Que nos abraça
Sentinela de mares e ventos
Perseverante
Entre estrelas
E o Atlântico
Entoa o cântico da Liberdade

*refrään*


## Viited

## Välislingid
* ''Cântico da Liberdade'' heli, Roheneemesaarte hümn koos lisainfo ja sõnadega
Ulisses Correia e Silva

**José Ulisses de Pina Correia e Silva** (sündinud 4. juunil 1962) on Roheneemesaarte ettevõtja ja poliitik, alates 22. aprillist 2016 Roheneemesaarte peaminister. 

Ta sai peaministriks pärast seda, kui tema partei, Liikumine Demokraatiale, võitis 20. märtsil 2016 parlamendivalimised. 

Pärast 2021. aastal toimunud parlamendivalimisi, mille tema erakond taas võitis, valiti ta veel 5 aastaks peaministriks.

## Noorpõlv ja haridus
Aastal 1988 lõpetas Silva Lissaboni Tehnikaülikooli majanduse ja ärijuhtimise kooli.

## Karjääri algus
Silva alustas karjääri pangandussektoris. Ta oli aastatel 1989–1994 Cabo Verde panga haldusosakonna direktor. Ta oli ühtlasi ka õppejõud Roheneemesaarte Jean Piaget' ülikoolis. 

## Tegevus poliitikas
Silva oli Roheneemesaarte valitsuses aastatel 1995–1998 rahandussekretär ning aastatel 1999–2000 rahandusminister. Aastatel 2006–2008 oli ta partei Liikumine Demokraatiale (MpD) asepresident. Ta valiti aastatel 2008 ja 2013 Praia linnapeaks. Aastal 2013 valiti ta ka MpD presidendiks.

### Peaministrina
2016. aasta juunis kohtusid Silva ja rahandusminsiter Olavo Correia Rahvusvahelise Valuutafondi esindajatega, et arutada Roheneemesaarte majanduse teemadel. Paar kuud hiljem, septembris 2016, kohtus Silva ning tema valitsuskabinet IMFi esindajatega uuesti, et arutada 2016. aasta artikkel IV konsultatsioone.

## Viited
Cabinet Office

**Cabinet Office** on Suurbritannia valitsusasutus, mis vastutab Suurbritannia peaministri ja Suurbritannia valitsuse toetamise eest. Cabinet Office asutati 1916. aasta detsembris. Cabinet Office'i eelarve on 2,1 miljardit naela ning seal töötab üle 1600 inimese.
Home Office

**Home Office** on Suurbritannia valitsusasutus, mis vastutab immigratsiooni, turvalisuse ja seaduse ning korra eest Suurbritannias. Nende vastutusalasse kuuluvad politsei, tuletõrje ja kiirabi teenused, viisad ja immigratsioon ja Security Service (MI5). Home Office'i eelarve on 8,9 miljardit naela aastas.
Ukseavajad

**Ukseavajad** on tavaliselt avatud küsimused või lühirepliigid, mis annavad teada, et kuulaja on huvitatud ja valmis kuulama.

## Neli sammu ukseavajate puhul
Ukseavajate puhul on võimalik kasutada nelja sammu. Nendeks on

* Partneri mittesõnalise käitumise kirjeldus, nt *Sul on täna nii kurb nägu, Sa paistad olevat segaduses*
* Kutse vestlusele või jutu jätkamisele, nt *Ma tahaksin teada, mida sa sellest arvad. Tahad, räägime?*
* Vaikus – andmaks aega, et suhtluspartner ise otsustaks, kas ja mida rääkida
* Tähelepanu pööramine ehk silmsidet jt mittesõnalisi suhtlusvahendeid kasutades anda märku, et oled huvitatud ja valmis kuulama.

Mitte alati ei ole vaja kõiki samme läbida.

## Avatud küsimused ukseavajana
Avatud küsimustena toimivad paremini *kuidas, mida, mis* sõnaga algavad küsimused. (nt *Kuidas saan kasulik olla?, Mida arvad …?, Mis võiks sinu arvates …?*). Vältida tasub miks- ja kas-küsimusi (nende mõjust saad lugeda Täpsustamise teema juures). Kas-küsimustele on lihtne vastata ühesõnalise ei või jah-iga, miks-küsimused võivad pidurdada rääkija soovi ennast avada või asetada ta kaitsepositsioonile.

## Lühirepliigid ukseavajana
Lühirepliikides sisaldub ühelt poolt rääkija seisundi märkamine ja teiselt poolt kuulamiseks valmisoleku väljendamine. Nt kirjeldades rääkija rollis olija mittesõnalisi suhtlusvahendeid ehk kehakeelt (hoiakut, poosi, miimikat), esitatakse kutse jutu jätkamiseks või vestluse alustamiseks. Nt. *Sul on täna kurb nägu. Sa näed ärritunud välja. Ma tahaksin teada, mis on lahti. Tahad, räägime?*

## Ukseavajate kasutamine
Ukseavajaid soovitatakse kasutada kontakti loomisel ja kuulamise alguses, kuulamise käigus, kui rääkija kas kaotab järje või väljendab ebakindlust, ja pausi tekkimisel rääkija julgustamiseks

Kasutades ukseavajaid annate märku, et olete valmis kuulama. Suhtluspartner otsustab, kas ja kuidas ta selle pakkumise vastu võtab. .

## Vaata ka

* Kontakti loomine
* Aktiivne kuulamine
*Mittesõnalised suhtlusvahendid

## Viited
Sotin

**Sotin** on küla, mis asub paari kilomeetri kaugusel Vukovarist Vukovari-Srijemi maakonnas Horvaatias. Sotinis elab 2011. aasta seisuga 782 inimest. Sotini posti sihtnumber on 32232 Sotin.

## Viited
Vydeniai vald

**Vydeniai vald** (leedu keeles *Vydenių seniūnija*) on 2. järgu haldusüksus (vald) Leedus Varėna rajooni territooriumil. Vald piirneb kagus Valgevenega.

Valla pindala on 150 km². 2011. aasta seisuga elas vallas 1385 inimest. Valla keskuseks on Vydeniai küla. Vallavanem on Genė Ramaškienė. 70 % valla pindalast võtavad enda alla metsad. Kõrgeim koht asub Riliškiai küla lähistel ja ulatub 194 meetrit üle merepinna. 

## Viited
Vydeniai

**Vydeniai** on küla Leedus Varėna rajooni territooriumil, Vydeniai valla halduskeskus. Küla asub Uosupise jõe kaldal. Seal asuvad põhikool, postkontor ja raamatukogu, jõel asub Vydeniai paisjärv.

Esimese maailmasõja järel kuulus küla Poolale. Aastal 1921 elas külas 239 leedulast, 13 poolakat ja 4 juuti.

## Viited

## Välislingid
*Küla portaalis vietoves.Lt
Nordmaling

**Nordmaling** on tiheasutusega ala, mis asub Nordmalingi vallas, Västerbotteni maakonnas, Rootsis. Normalingis elab 2010. aasta 31. detsembri seisuga 2546 inimest.
Docklands Buses

**Docklands Buses** on Suurbritannia bussiliinide operaatorfirma, mis haldab bussiliine Ida-Londonis. Docklands Buses on osa Go-Ahead Groupist ning haldab Transport for Londoni liine.
Matuizosi vald

**Matuizosi vald** (leedu keeles *Matuizų seniūnija*) on 2. järgu haldusüksus (vald) Leedus Varėna rajooni territooriumil. 

Valla pindala on 148 km². 2011. aasta seisuga elas vallas 2229 inimest. Valla keskuseks on Matuizosi küla. Vallavanem on Mindaugas Matuiza.  

Valda jääb ka paar huutorit.

## Viited
Matuizos

**Matuizos** on küla Leedus Varėna rajooni territooriumil, Matuizosi valla halduskeskus. Küla asub Duobupise jõe ääres. Külas asub Vilnius-Marcinkonysi raudtee Matuizosi raudteejaam.

Küla juures kaevandatakse kruusa, savi, merglit ja kvartsiitliiva. Seal asuvad põhikool, postkontor, raamatukogu ja kultuurimaja. Külas asuvad mitmed suured ettevõtted, seal on keraamikatehas, silikaaditehas ja metallitöötlemisettevõtted. Matuizoses asub ka aktsiaselts Taraila, mis valmistab metsamarjadest ja seentest konserve.

Küla rajati XIX sajandil. Algselt kandis ta nime Baciulionimis. Nõukogude perioodil oli küla kohaliku sovhoosi keskasulaks.

Aastal 1977 sündis seal Leedu poliitik Lina Kujalytė.


Matuizos, Lithuania - panoramio (2).jpg|Matuizosi tänavavaade
Matuizos.JPG|Tööstuspiirkond


## Viited

## Välislingid

*Küla portaalis vietoves.Lt
Valkininkai vald

**Valkininkai vald** (leedu keeles *Valkininkų seniūnija*) on 2. järgu haldusüksus (vald) Leedus Varėna rajooni territooriumil. 

Valla pindala on 156 km². 2011. aasta seisuga elas vallas 1932 inimest. Valla keskuseks on Valkininkai alev, kus 2011. aastal oli 229 elanikku. Vallavanem on Antanas Juknevičius. 

## Viited
Arne Sellin

**Arne Sellin** (sündinud 16. septembril 1957) on eesti ökofüsioloog. 

Ta on lõpetanud Pärnu-Jaagupi Keskkooli (1975) ja Tartu Riikliku Ülikooli (bioloogina, 1981). Ta on Eesti Loodusuurijate Seltsi tegevliige.

Ta on uurinud puude veemajandust. 

Alates 2017. aastast juhatab ta Tartu Ülikoolis ökofüsioloogia õppetooli (mida on varem juhatanud Kalevi Kull, Olevi Kull, Krista Lõhmus).

## Tunnustus

* 2007 Tartu Ülikooli aumärk
* 2017 Tartu Ülikooli medal

## Teoseid
*Sander, Rein; Sellin, Arne 1986. *Ülane, sinilill, karukell*. (Pääsuke 15.) Tallinn: Valgus.

## Viited

## Välislingid
*
Valkininkai

**Valkininkai** on alev (varem linn) Leedus Varėna rajooni territooriumil, Valkininkai valla halduskeskus. Alev asub Merkysi ääres, paigas, kus Šalčia Merkysisse suubub.

Valkininkais on postkontor ja raamatukogu. Valkininkai keskkool asub Užuperkasise külas, raudteejaam Naujieji Valkininkai külas. Vaatamisväärsusteks on alevi ajalooline süda ja 1837. aastal valminud katoliku kirik. Valkininkai keskus on üks paremini säilinud ajaloolisi puidust linnalisi asulaid Leedus.

## Ajalugu

Alev rajati praegusel kujul XVI sajandil. Asula on siiski vanem, seda on esmamainitud 1387. aastal. Algselt asus seal Leedu suurvürstide jahiloss, alev ise oli aga põhiplaanilt Vilniuse koopia. Aastal 1418 andis Vytautas alevi oma naisele Juliana Holszanskale, moodustades nii sealse mõisa.

Alevi staatuse sai Valkininkai aastal 1418, linna oma aga aastal 1516. Aastast 1555 pärinevad esimesed teated sealsest kirikust. Magdeburgi õigused sai linn aastal 1571. Aastal 1551 avastati selle lähedusest soorauda, nii kujunes asula sajaks aastaks rauasulatamiskeskuseks.

Aastal 1609 kaotas Valkininkai linnaõigused. Aastal 1635 rajati alevisse frantsiskaanide klooster, mille ehitustööd lõppesid aastal 1650. Aastal 1700 toimus alevi juures Rzeczpospolita magnaatide vaheline Valkininkai lahing, kus Wiśniowieckid ja Ogińskid purustasid Sapiehade väe.XVIII sajandil rajati sinna juutide sünagoog, mis põles maha aastal 1941.

Esimene kirik ehitati linnuse juurde aastal 1387. Samal aastal andis Jogaila asulale linnaõigused. Aastal 1418 loodi sealne kihelkond. Aastal 1421 tekkis sinna otse kroonile alluvate tšehhide asundus. Aastal 1539 asusid sinna elama esimesed juudid. Aastal 1549 andis Zygmunt II August linna Barbara Radziwillile. 

Aastal 1566 sai linn Magdeburgi õigused. Toona kuulus see Trakai vojevoodkonda ja Trakai maakonda. Aastal 1605 rajati sinna dominiiklaste klooster. Aastal 1648 suri seal Władysław IV Waza. Aastal 1676 valmis sealne jesuiitide klooster, mille juures hakkas tegutsema ka kool. 

Aastal 1792 sai Valkininkai linnaõigused tagasi, ent Poola jagamisel läks see Venemaa koosseisu ja tsaarivõimud selle linnastaatust ei kinnitanud. Aastal 1832 sulgesid tsaarivõimud sealse kloostri. Tsaariajal oli alevi venekeelne nimekuju Олькеники. Sinna rajati ka õigeusu kirik. 

XIX sajandi lõpus rajati alevisse paberivabrik. Aastal 1913 asutati sinna esimene tsemenditööstus Leedus. Esimese maailmasõja järel läks alev Poola koosseisu ja tehas lõpetas oma töö. Nõukogude perioodil oli Valkininkai kohaliku kolhoosi keskasulaks.


Church of Valkininkai.JPG|Valkininkai kirik
Ruins of Valkininkai Monastery, 02.JPG|Kloostri varemed


## Elanikkond


* 1971 (1867)
* 319 (1896)
* 393 (1970)

* 277 (1987)
* 238 (2001)
* 229 (2011)


## Tuntud elanikke
*Joseph Klausner – Iisraeli ajaloolane ja kirjanik
*Simcha Zuhovitski – Juudi matemaatik
*Danguolė Brogienė – Leedu tekstiilikunstnik

## Viited

## Välislingid

*Alev Poola geograafilises sõnastikus
*Alev portaalis vietoves.Lt
Department for Education

**Department for Education (DfE)** on Suurbritannia valitsusasutus, mis vastutab lastekaitse ja hariduse (kohustuslik, täiendõpe ja kõrgharidus) ja praktikavõimaluste eest Inglismaal. 

Department for Education asutati 2010. aastal ning valitsusasutuse aastane eelarve on vähemalt 58,2 miljardit naelsterlingit.
FC San Marcos

**FC San Marcos** on Nicaragua jalgpalliklubi, mis mängis riigi kõrgliigas viimati 2014. aastal. Klubi kodulinn on San Marcos. FC San Marcos asutati 1982. aastal ning jalgpalliklubi kodustaadioni mahutavus on 2000 pealtvaatajat.

Klubi on võitnud Nicagaragua karika Copa de Nicaragua aastatel 1984 ja 1995.
201 eKr

**201. aasta eKr** ehk *[[ab urbe condita]]* DLIII (553).

## Sündmused
*Lõppes Teine Puunia sõda.
*Makedoonia kuningas Philippos V vallutas Sámose saare ja seal asunud Egiptuse laevastiku.
*Rhodose, Pergamoni, Byzantioni ja Kyzikose ühendlaevastik purustas Chiose lahingus Makedoonia laevastiku.

## Sündinud
*...

## Surnud
*...
202 eKr

**202. aasta eKr** ehk *[[ab urbe condita]]* DLII (552).

## Sündmused
* 28. veebruar – Mässuliste juht krooniti Liu Bang pärast Hiina esimese keisridünastia Qini dünastia kukutamist Hani dünastia keisriks.
* 19. oktoober – Teises Puunias sõjas toimunud Zama lahingus sai Kartaago Publius Cornelius Scipio juhitud Rooma vägedelt lüüa.

## Sündinud
*Han Wendi, Hiina keiser

## Surnud
*Titus Manlius Torquatus, Rooma poliitik (konsul 235 eKr)
*Xiang Yu, Hiina kindral
203 eKr

**203. aasta eKr** ehk *[[ab urbe condita]]* DLI (551).

## Sündmused
*kevad – Teine Puunia sõda: Kartaago väed said Utica lahingus roomlaste käest hävitavalt lüüa.

## Sündinud
*...

## Surnud
*Quintus Fabius Maximus Verrucosus, Rooma poliitik (konsul 233, 228, 215, 214 ja 209 eKr)
*Mago Barka, Kartaago kindral
The Baltic Brick and Roof Award

**The Baltic Brick and Roof Award** on auhind, kus tunnustatakse parimaid Baltimaade telliskivi tegijaid. 

Võistluse korraldab Austria ehitusettevõte Wienerberger.

Võistluse eri kategooriates on auhinnatud ka Eestis asuvate ehitiste tegijad: näiteks 2009 võitis auhinna Kaire Nõmm Pärnu kesklinna koolide võimla eest ja 2009 võitsid auhinna ka Rotermanni kvartali ehitustööde tegijad.

## Viited
Auditoorne õpe

**Auditoorne õpe** (ingl *face-to-face teaching*) on õppevorm, mille korral toimub õpe õpetaja juhendamisel füüsilises klassiruumis.

Auditoorse õppe vastand on iseseisev õpe. Auditoorne õpe on kontaktõpe.

## Viited
Giesen

**Giesen** on küla ja vald Saksamaal Alam-Saksi liidumaal Hildesheimi kreisis. Valla pindala on 33,90 km². 31. detsembril 2017 elas seal 9698 inimest. Vald asub umbes 6 km Hildesheimist loodes ja 22 km Hannoverist kagus.

Vallas on viis küla:

* Ahrbergen
* Emmerke
* Giesen
* Groß Förste
* Hasede

## Inimesi

* Hermann Schnipkoweit (1928–), poliitik (CDU)
* Michael Weiner (1969–), jalgpallikohtunik, elab Hasedes

## Viited

## Välislingid

* www.giesen.de
Harsum

**Harsum** on küla ja vald Saksamaal Alam-Saksi liidumaal Hildesheimi kreisis. Valla pindala on 49,93 km². 31. detsembril 2017 elas seal 11 367 inimest. Vald asub umbes 6 km Hildesheimist põhjas ja 25 km Hannoverist kagus.

## Inimesi

* Johannes Nordhoff (1870–1950), Saksa kindlustusseltside tööandjate ühenduse esimees
* Joop Bergsma (1928–2011), katoliiklik kleerik ja teoloog

## Viited

## Välislingid

* www.harsum.de
Holle

**Holle** on küla ja vald Saksamaal Alam-Saksi liidumaal Hildesheimi kreisis. Valla pindala on 61,15 km². 31. detsembril 2017 elas seal 7073 inimest. Vald asub umbes 15 km Hildesheimist kagus ja 15 km Salzgitterist läänes.

Kohta on mainitud Tom Clancy menukas sõjaromaanis "Red Storm Rising".

## Viited

## Välislingid
* www.holle.de
Lamspringe

**Lamspringe** on küla ja vald Saksamaal Alam-Saksi liidumaal Hildesheimi kreisis. Valla pindala on 70,46 km². 31. detsembril 2017 elas seal 5638 inimest. Vald asub umbes 20 km Hildesheimist lõunas. 1. novembrist 2016 kuuluvad valda endised vallad Harbarnsen, Neuhof, Sehlem ja Woltershausen.

See oli ajalooliselt tuntud kui endise Lamspringe kloostri asukoht, millest on säilinud kirik ja muid hooneid.

Lamspringe oli endise Lamspringe ühisvalla keskus.


Lamspringe Hauptstrasse.jpg|Peatänav
Lamspringe Kirche 3133.JPG|Lamspringe endise kloostri kirik


## Inimesed

* Kurt Hotmeyer (1905–1967), SS doktor
* Richard Mühe (1929–2009), kellassepp ja füüsik
* Lothar Hampe (1946–), poliitik (CDU)

## Viited

## Välislingid

* www.lamspringe.de
Nordstemmen

**Nordstemmen** on küla ja vald Saksamaal Alam-Saksi liidumaal Hildesheimi kreisis. Valla pindala on 60,17 km². 31. detsembril 2017 elas seal 12 105 inimest. Vald asub Leine jõe ääres, umbes 10 km Hildesheimist läänes ja 25 km Hannoverist lõunas.

## Inimesed

* Rudolf Wiegmann (1804–1865), arhitekt, maalikunstnik ja Düsseldorfi Kunstiakadeemia professor

## Viited

## Välislingid

* www.nordstemmen.de
Schellerten

**Schellerten** on küla ja vald Saksamaal Alam-Saksi liidumaal Hildesheimi kreisis. Valla pindala on 80,02 km². 31. detsembril 2017 elas seal 8014 inimest. Vald asub umbes 10 km Hildesheimist idas.

## Inimesed

* Christoph Daniel Ebeling (1741–1817), pedagoog, muusikakriitik ja raamatukoguhoidja, sündis Garmisseni külas
* Bernhard Brinkmann (1952–), poliitik (SPD), sündis Dinklari külas

## Viited

## Välislingid

* www.schellerten.de
Sibbesse

**Sibbesse** on küla ja vald Saksamaal Alam-Saksi liidumaal Hildesheimi kreisis. Valla pindala on 71,93 km². 31. detsembril 2017 elas seal 5829 inimest. Vald asub umbes 10 km Hildesheimist lõunas. 1. novembrist 2016 kuuluvad valda endised vallad Adenstedt, Almstedt, Eberholzen ja Westfeld.

Sibbesse oli endise Sibbesse ühisvalla keskus. Valda kuuluvad ka Möllenseni, Hönze ja Petze küla.


Pilt:Möllensen1.jpg|Protestantlik kirik Möllensenis.
Pilt:Möllensen6.jpg|Peatänav ja endine kool Möllensenis.
Pilt:Möllensen2.jpg|Mälestuskivi Möllensenis.
Pilt:Hönze1.jpg|Protestantlik kirik Hönzes.
Pilt:Möllensen5.jpg|Möllenseni vapp.
Pilt:Hönze7.jpg|Endine raudteejaam Hönzes.


## Viited

## Välislingid

* www.sibbesse.de
Söhlde

**Söhlde** on küla ja vald Saksamaal Alam-Saksi liidumaal Hildesheimi kreisis. Valla pindala on 57,09 km². 31. detsembril 2017 elas seal 7801 inimest. Vald asub umbes 20 km Hildesheimist idas ja 10 km Salzgitterist loodes.

## Inimesed

* Gottfried von Cramm (1909–1976), Saksa tennisist
* Otto Ohlendorf (1907–1951), SS kindral ja holokausti toimepanija, hukatud sõjakuritegude eest

## Viited

## Välislingid

* www.soehlde.de
Leineberglandi ühisvald

**Leinebergland** on valdade ühendus (*[[Samtgemeinde]]*) Saksamaal Alam-Saksi liidumaal Hildesheimi kreisis. Selle keskus on Gronau.

Ühenduse nimi on valitud Leine kõrgustiku järgi (saksa keeles *Leinebergland*).

Samtgemeinde Leinebergland koosneb järgmistest valdadest:

# Duingen 
# Eime
# Gronau

Nende kolme valla pindala on 169,68 km² ja 2019. aasta lõpuga elas seal 18 181 inimest.

*Samtgemeinde* Leinebergland moodustati 1. novembril 2016, kui ühendati endised Gronau ja Duingen. Kuni 2016. aasta novembrini eksisteerinud *Samtgemeinde* Gronau alla kuulusid lisaks Gronaule ja Eimele ka Banteln, Betheln, Brüggen, Despetal ja Rheden. Viimased liideti aga Gronau koosseisu. *Samtgemeinde* Duingen koosnes aga osavaldadest Coppengrave, Duingen, Hoyershausen, Marienhagen ja Weenzen, mis liideti Duingeni koosseisu.

## Välislingid
* Koduleht
Duingen

**Duingen** on küla ja vald Saksamaal Alam-Saksi liidumaal Hildesheimi kreisis. Valla pindala on 59,62 km². 31. detsembril 2017 elas seal 4944 inimest. Vald asub umbes 25 km Hildesheimist edelas ja 40 km Hannoverist lõunas. 1. novembrist 2016 kuuluvad valda endised vallad Coppengrave, Hoyershausen, Marienhagen ja Weenzen.

## Viited

## Välislingid

* www.Duingen.de
Futbol

**Futbol** on jalgpallile keskenduv Venemaa satelliit- ja kaabeltelevisioonikanal. Kanal alustas tegevust 2007. aastal.

## Välislingid
*Koduleht
Kõne

**Kõne** ehk **kõnelemine** ehk **rääkimine** on inimeste poolt hääle kasutamine keelelises suhtluses. 

Kõne akustilisi omadusi uurib akustiline foneetika.

## Kõnehelide füüsikalised omadused
Tavaline kõne sisaldab peamiselt helisid sagedusribas 100-10 000 Hz. Seejuures on keskmiselt meeste kõneheli kõige valjum sagedusribas 100–200&nbsp;Hz ja naiste kõneheli sagedusribas 200–400&nbsp;Hz. Täishäälikud jäävad peamiselt keskmistele sagedustele ja kaashäälikud kõrgematele > 1&nbsp;kHz sagedustele. Seejuures on täishäälikute helirõhutase kõrgem kui kaashäälikutel. Kõne hea arusaadavuse eelduseks on seejuures kaashäälikute eristamine. Kõne helirõhutase ja sagedusjaotus oleneb keelest mida räägitakse, rääkija soost ja vanusest. Seejuures võivad individuaalsed erinevused olla väga suured.

## Vaata ka
* Hille Pajupuu

## Viited
Pluss

**Pluss** ehk **plussmärk** (**+**) on märk, mida kasutatakse eeskätt matemaatilise märgina liitmise tähistamiseks. 

### Ajalugu
Veel 15. sajandil märgiti liitmistehet ladina sõnaga *plus* 'rohkem'. Trükis kasutati plussi liitmismärgina esimest korda Johannes Widmanni raamatus *Mercantile Arithmetic* ehk *Behende und hüpsche Rechenung auff allen Kauffmanschafft*, mis ilmus 1489 Leipzigis.
Gronau (Leine)

**Gronau** on linn ja vald Saksamaal Alam-Saksi liidumaal Hildesheimi kreisis. Vald asub Leine jõe ääres, umbes 15 km Hildesheimist edelas ja 35 km Hannoverist lõunas.

Valla pindala on 88,13 km². 31. detsembril 2017 elas seal 10 852 inimest.

1. novembrist 2016 kuuluvad valda endised vallad Banteln, Betheln, Brüggen, Despetal ja Rheden.

Gronau on üks kolmest Leineberglandi ühisvalda kuuluvast vallast. Teised kaks on Duingen ja Eime.

Honiton (Suurbritannia) on Gronau sõpruslinn.


Gronau (Leine) Marktplatz.jpg|Turuplats
Museum Gronau.jpg|Muuseum
Gronau Altstadt 2.jpg


## Inimesed
* Armin Kaufmann (1922–1985), sündis Bantelnis, jurist ja ülikooli lektor
* Jürgen Mlynek (1951–), füüsik

## Viited

## Välislingid

* www.gronau-leine.de
Holzmindeni kreis

**Holzminden** on kreis Saksamaal Alam-Saksi liidumaal.

Kreisi pindala on 692 km². 31. detsembril 2017 elas seal 71 144 inimest.

See külgneb (põhjast ja päripäeva) Hameln-Pyrmonti, Hildesheimi ja Northeimi kreisiga ning Nordrhein-Westfaleni liidumaaga (Höxteri ja Lippe kreisid).

## Ajalugu

Kreis loodi 1833. aastal Braunschweigi hertsogkonnas. See viidi territoriaalse muudatuse osana 1942. aastal Preisimaa Hannoveri provintsi. Viimased territoriaalsed muudatused toimusid 1974. aastal.

## Loodus

Kreis paikneb Weserberglandi mägedes, umbes Hamelni ja Göttingeni vahel. Weser moodustab kreisi edelapiiri ja voolab läbi selle põhjaosa.

## Linnad ja vallad

Linnad:
# Holzminden
Vabad vallad:
# Delligsen
Inkorporeerimata alad:
# Boffzen
# Eimen
# Eschershausen
# Grünenplan
# Holzminden
# Merxhausen
# Wenzen

*[[Samtgemeinde]]n:*
# Samtgemeinde Bevern
## Bevern1
## Golmbach
## Holenberg
## Negenborn
# Samtgemeinde Bodenwerder-Polle
## Bodenwerder1, 2
## Brevörde
## Halle
## Hehlen
## Heinsen
## Heyen
## Kirchbrak
## Ottenstein
## Pegestorf
## Polle
## Vahlbruch
# Samtgemeinde Boffzen
## Boffzen1
## Derental
## Fürstenberg
## Lauenförde
# Samtgemeinde Eschershausen-Stadtoldendorf
## Arholzen
## Deensen
## Dielmissen
## Eimen
## Eschershausen²
## Heinade
## Holzen
## Lenne
## Lüerdissen
## Stadtoldendorf1, 2
## Wangelnstedt

1Samtgemeinde keskus; ²linn

## Sõpruspiirkond

* Głubczyce maakond, Poola

## Vaata ka
* Hannoveri-Braunschweigi-Göttingeni-Wolfsburgi metropolipiirkond

## Viited

## Välislingid

* Kreisi veebileht
Marek Rosenberg

**Marek Rosenberg** (sündinud 10. aprillil 1984 Tartus) on eesti muusik, DJ ja näitleja.

Ta lõpetas Tartu Descartesi Lütseumi aastal 2004.

2015. aastast tegutseb ta vabakutselise näitlejana. Ta on teinud kaasa filmides "Päevad, mis ajasid segadusse" (2016), "Polaarpoiss" (2016), "Võta või jäta" (2018), "Sandra saab tööd", "Klassikokkutulek 3", "Maria paradiis" ja "Firebird" (2019). Ta on mänginud ka telesarjades "Suletud uste taga" ja "Pank".

Heliloojana on ta võtnud osa laulukonkursidel Eesti Laul 2019 ja Eesti Laul 2020, kus tema osalusel kirjutatud laulud on jõudnud poolfinaali.

## Viited

## Välislingid
* Ansambel Recovery
* Youtube
* Artist3
Kõneedastusindeks

**Kõneedastusindeks** on arv, mille eesmärgiks on näidata kõne edastamise kvaliteeti silpide eristatavuse seisukohast. Indeksi väärtused jäävad vahemikku 0,00–1,00. Mida suurem on kõneedastusindeksi väärtus, seda parem on kõne arusaadavus. Seega väärtus 1,00 tähistab silpide täielikku eristatavust ja 0 tähistab olukorda, kus kõnest ei mõisteta silpigi.

## Määramine
Kõneedastusindeksi määramine toimub IEC standardi 20268-16 kohaselt. Kõneedastusindeksit määratakse seejuures oktavribades 125–8000&nbsp;Hz.

## Kõneedastusindeks ruumiakustikas
Ruumiakustikas kasutatakse kõneedastusindeksit koolitus- ja kõneruumide ning avatud kontorites töökohtade vahelise akustilise kvaliteedi iseloomustamiseks. Kõneruumides püütakse saavutada võimalikult head kõne arusaadavust ja seega suuremat kõneedastusindeksit. Ideaalseks loetakse indeksit, mille väärtused on suuremad kui 0,75. Kontorites üritatakse töökohtade vahel saavutada võimalikult väike indeksi väärtus, mis võimaldab paremat töösse süvenemist ja privaatseid vestlusi.

## Vaata ka

* Kõne arusaadavus

## Viited
Kufiia

**Kufiia** (ka šemag, gutra, mašada või Palestiina pearätik; juutidel sudra) on traditsiooniline peakate Lähis-Ida araabia (ka juudi) meestel. 

Kufiia on ristkülikukujuline must-valge- või puna-valge-ruuduline rätik. See kaitseb nii kuuma, külma kui ka liivatormi korral. Seda hoiab peas paigal must võru – akaal.

## Viited
Kaks rotti

**"Kaks rotti"** on Madalmaade kunstniku Vincent van Goghi maal, mis kujutab kaht rotti.

Maal valmis 1884. aasta novembris Hollandis Nueneni linnas, kus van Gogh elas mõne aasta taas vanemate juures. Maali laius on 29,1 cm ja kõrgus 41,3 cm, kunstnik maalis õlivärvidega puidule. Tänapäeval asub teos erakogus.

Ameerika kultuuriloolase Maud Ellmanni sõnul torkab van Gogh sajandivahetuse kunstnike üleüldise ratofoobia keskel silma ainsana, kes kujutab rotte "sümpatiseeriva realismiga": kaks loomakest nosivad hämaras leiba, "piieldes vaatajat samavõrd kahtlustavalt kui vaataja neid".

## Viited
Enno Paikre

**Enno Paikre** (24. aprill 1937 Tallinn – 10. oktoober 2014 Tartu) oli eesti insener, tehnikaajakirjanik ja kirjastaja.

## Elukäik
Enno Paikre lõpetas 1956. aastal Tallinna 10. Keskkooli. 1961. aastal lõpetas ta Tallinna Polütehnilise Instituudi mehaanikateaduskonna autotranspordi eriala.

Ta töötas Eesti NSV Autotranspordi ja Maanteede Ministeeriumi ametnikuna, oli transporditehnika volitatud insener.

Enno Paikre oli Eesti Transpordi ja Teede Ühingu juhatuse liige ja selle esimees. Ta oli praeguse Eesti Tarneahelate Juhtimise Ühingu asutajaliige.

Ta oli 1970. aastate algusest kuni 1990 autotranspordi ja logistikaajakirja Autotransport ja Maanteed üks artiklite autoreid. Aastatel 1991–2010 oli ta autotranspordi ja logistikaajakirja Transport ja Teed kirjastaja, kirjutades palju artikleid ka ise.

## Isiklikku
Enno Paikre isa oli Evald Paikre, vend Toivo Paikre ja vanaisa Aleksander Paikre. Enno Paikre abikaasa oli Enna Paikre.

## Viited

## Välislingid
Kõne arusaadavus

**Kõne arusaadavus** on kõnelises suhtluses mõõt, mis näitab, kui arusaadav on kõne mingites tingimustes.

Arusaadavust mõjutavad kõne valjus, kõne kvaliteet, taustmüra valjus, taustmüra tüüp, järelkõla kestus ja kõne edastamisel sidevahendi kaudu antud sidevahendi omadused. Standardne kõne arusaadavuse kvaliteedi mõõt on kõneedastusindeks. Kõne hea arusaadavuse eelduseks on seejuures kaashäälikute eristamine.

## Kõneedastusindeks

Kõne arusaadavust mõõdetakse kõneedastusindeksiga. Kõneedastusindeks on arv, mis näitab kõne edastamise kvaliteeti silpide eristatavuse seisukohast. Indeksi väärtused jäävad vahemikku 0,00–1,00. Mida suurem on kõneedastusindeksi väärtus, seda parem on kõne arusaadavus. Seega väärtus 1,00 tähistab silpide täielikku eristatavust ja 0 tähistab olukorda, kus kõnest ei mõisteta silpigi.

## Vaata ka

* Kõne
Tunnustatud klaasikunstnik

**Tunnustatud klaasikunstnik** on Eesti Klaasikunstnike Ühenduse välja antav aunimetus klaasikunstnikule.

Eesti Klaasikunstnike Ühendus annab tunnustatud klaasikunstniku aunimetust välja tähelepanuavaldusena klaasikunstnike tööle – silmapaistva klaasialase tegevuse eest. Samuti on see tõhusaks abiks klaasieriala propageerimisel ja tugevdamisel ning klaasikunstnike töö tutvustamisel väljaspool eriala kitsast siseringi.

Tunnustatud klaasikunstniku aunimetus ja sellega kaasnev rändauhind (Anneli Paloveeri valmistatud klaaskuul) antakse üle iga kahe aasta tagant (tegevuse eest klaasikunstnikuna eelneval kahel aastal). Võimaluse korral kaasneb aunimetusega ka rahaline preemia. Esimene aunimetus anti välja 2004. aastal (2002.–2003. aasta tegevuse eest).

## Tunnustatud klaasikunstniku aunimetuse ja rändauhinna pälvinud klaasikunstnikud
*2004 (tegevuse eest 2002. ja 2003. aastal) – Mare Saare
*2006 (tegevuse eest 2004. ja 2005. aastal) – Tiina Sarapu
*2008 (tegevuse eest 2006. ja 2007. aastal) – Rait Prääts
*2010 (tegevuse eest 2008. ja 2009. aastal) – Kai Kiudsoo-Värv
*2012 (tegevuse eest 2010. ja 2011. aastal) – Eeva Käsper
*2014 (tegevuse eest 2012. ja 2013. aastal) – Ivo Lill
*2016 (tegevuse eest 2014. ja 2015. aastal) – Eve Koha
*2018 (tegevuse eest 2016. ja 2017. aastal) – Maret Sarapu

## Viited
Pipi!Nuki!Puhh!

"**Pipi!Nuki!Puhh!**" (stiliseeritult "PIPI!NUKI!PUHH") on Eesti lastelavastus. Lavastuse pealkiri on ajendatud tuntud lastekirjanduse tegelastest Pipi Pikksukast, Nukitsamehest ja Karupoeg Puhhist. Lavastus on koondteos kolmest näidendist: "Pipi Pikksukk", "Nukitsamees" ja "Karupoeg Puhh", mida on Eesti teatrilavadel mängitud.

Teose lavastas Neeme Kuningas. Selle esietendus oli 3. märtsil 2007 Estonia teatris.

## Viited

## Välislingid
*http://epl.delfi.ee/news/kultuur/pipi-nuki-ja-puhh-tulevad-estonias-lavale?id=51076937
Pronksivalu. Welcome to Estonia!

**"Pronksivalu. Welcome to Estonia!"** on Eesti muusikal, mille ainestik on eelkõige seotud Pronkssõduri monumendiga. Muusikali teksti autor on Wimberg. Muusikali lavastas Andrus Vaarik.

Muusikali esietendus pidi toimuma 14. novembril 2008 Tallinna Linnahallis. Produtsent Tarvo Kralli sõnul lükati see edasi Gruusia-Vene sõja tõttu: "Gruusias toimunud sündmuste taustal on see praegu liiga valus teema".

## Viited

## Välislingid
*Muusikalist Eesti Teatri Agentuuri andmebaasis
Nelspoort

**Nelspoort** on linn Lõuna-Aafrika Vabariigis Lääne-Kapimaa provintsis Kesk-Karoo ringkonnas.

Lõuna-Aafrika Vabariigi 2011. aasta rahvaloenduse andmetel oli Nelspoorti elanikest värvilisi 80,93%, mustanahalisi aafriklasi 16,95%, valgeid 0,94%, India või Aasia päritolu inimesi 0,82% ja teisi 0,35%. Afrikaani keelt pidas emakeeleks 90,44% inimesi, koosa keelt 2.69%, inglise keelt 2,05%, sotho keelt 2,05% ja suulu keelt 1,35%.

## Viited
Linik (riietus)

**Linik**, ka **pealina**, on pikk käterätitaoline linane rätik, mis oli põline  abielunaiste pea- ja õlakate Ida-Euroopa rahvastel.

## Eesti
Eestis oli kasutusel peamiselt maa idaosas, kust ta kadus 19. sajandi keskpaiku. Setud kandsid seda veel ka 20. sajandil. Linik oli 30 kuni 60&nbsp;cm laiune ning kuni 3 meetri pikkune, ta seoti kukla tagant kokku nii, et liniku otsad jäid selja peale ühepikkuselt rippuma. Linikule andis vormi selle all paiknev vahr, Setumaal lisati linikule veel peavöö. Linikulaadset peakatet kanti 19. sajandil ka saartel - Hiiumaal nimetati seda *nuutislina* ehk *seplilina*, Muhus ja Sõrves  *pruudilina*.

Liniku otsi kaunistati mitmel viisil: tikandiga, piludega, pitsiga, narmastega või ka punaste sissekootud põikjoontega.

## Viited

## Välislingid
*Pealina, Eesti Rahva Muuseum
Peddie

**Peddie** on linn Lõuna-Aafrika Vabariigis Ida-Kapimaa provintsis Amathole ringkonnas, Ngqushwa valla halduskeskus.

Peddie on saanud alguse 1835. asustatud sõjalisest tugipunktist, linnaõigused sai 1905. aastal.

Lõuna-Aafrika Vabariigi 2011. aasta rahvaloenduse andmetel oli Peddie elanikest mustanahalisi aafriklasi 98,15%, värvilisi 1,40%, valgeid 0,17%, India või Aasia päritolu inimesi 0,06% ja teisi 0,19%. Koosa keelt pidas emakeeleks 86,35%, inglise keelt 7,51% ja afrikaani keelt 1,50%.

## Viited
Torma valla auraha

**Torma valla auraha** oli auhind, mida andis välja Jõgeva maakonna Torma vald isikutele, kellel oli valla ees tähelepanuväärseid teeneid.

## Laureaate
*...
*2002 Toivo Õunapuu
*...

## Viited

## Välislingid
*Auhinnast Torma valla põhimääruses
Tsolo

**Tsolo** on linn Lõuna-Aafrika Vabariigis Ida-Kapimaa provintsis OR Tambo ringkonnas Mhlontlo vallas.

Lõuna-Aafrika Vabariigi 2011. aasta rahvaloenduse andmetel oli Tsolo elanikest mustanahalisi aafriklasi 96,33%, värvilisi 1,54%, India või Aasia päritolu inimesi 1,40%, valgeid 0,37% ja teisi 0,36%. Koosa keelt pidas emakeeleks 91,69% inimesi, inglise keelt 2,52% ja afrikaani keelt 1,75%.

## Viited